Nem a fegyveres testületek tagjainak kiosztott év végi félmillió forintos extra juttatás az egyetlen nagy összegű kiadás, amiről az év végén döntött a kormány. Bár a rendőröknek, katonáknak juttatott összesen 50 milliárd forint nagyságát nem éri el a december 27-én megítélt támogatásuk, az egyházak és főként a határon túli futballklubok is igen jól jártak. 14 milliárd forintot terített szét a kormány közöttük egy a Magyar Közlönyben pénteken megjelent határozattal az alábbi módon:

Római Katolikus Plébánia – Tusnádfürdő: 108,4 millió forint

Kárpát-medencei Magyarság Evangelizációjáért Alapítvány: 60 millió forint

Első Magyar Református Egyház: 170 millió forint

Házsongárd Alapítvány: 45 millió forint

SEPSI OSK S.A. (sepsiszentgyörgyi labdarúgócsapat): 2,1 milliárd forint

Osijek FC Labdarúgó Akadémia (a Mészáros Lőrinc által megvásárolt eszéki futballklub akadémiája): 1 milliárd forint

által megvásárolt eszéki futballklub akadémiája): 1 milliárd forint Futball Club Lendva 1903: 1,3 milliárd forint

KFC Komarno (komáromi futballcsapat): 2,26 milliárd forint

DAC Academy a.s. (dunaszerdahelyi fociakadémia): 600 millió forint

„TSC” Labdarúgó Klub (Topolya): 2,51 milliárd forint

Futball Club Csíkszereda Egyesület: 2,785 milliárd forint

Várda Sport Egyesület Kisvárda: 1,185 milliárd forint.

Egy másik kormányhatározat szintén az egyházi és sportcélok támogatását vegyíti érdekesen:

egymilliárd forintot juttat a Budapest-Rákoscsabai Református Egyházközségnek kiegészítő anyagi forrásként a rákoskerti „Mennybemenetel” Makovecz-templom megvalósítására,

majd 48 millió forintot Hosszú Katinka , 36 millió forintot Milák Kristóf , 26 millió forintot Rasovszky Kristóf, 20 millió forintot Kapás Boglárka úszó tokiói olimpiára való felkészülésére,

, 36 millió forintot , 26 millió forintot 20 millió forintot úszó tokiói olimpiára való felkészülésére, ami máris nem tűnik jelentős összegnek ahhoz képest, hogy 600 millió forint jut Csengeren egy nagyméretű műfüves futballpálya létesítésére.

Kiemelt kép: Orbán Viktor miniszterelnök átadja a nemzetközi ifjúsági labdarúgó tornán győztes eszéki csapat kapitányának a serleget a vajdasági Topolyán, a TSC Labdarúgó Akadémia megnyitója napján, 2018. szeptember 27-én. A TSC Labdarúgó Akadémia a magyar kormánynak a Magyar Labdarúgó Szövetségen (MLSZ) keresztül nyújtott támogatásából épült fel. A beruházást az MLSZ valamivel több mint 3 milliárd forinttal támogatta. MTI Fotó: Koszticsák Szilárd